Brad Mehldau

Brad Mehldau (* 23-an de aŭgusto 1970 en Jacksonville, Florido) estas usona ĵazpianisto.

 Vivo 
Jam en la aĝo de ses jaroj li sekvis lecionojn pri pianludo. Li studis pianludon kaj kompozicion ĉe Konservatorio Berklee kaj ĉe la New School for Jazz & Contemporary Music. Inter liaj instruistoj estis Kenny Werner, Junior Mance kaj Fred Hersch, kiuj verŝajne havis la plej grandan influon sur Brad Mehldau.

En 1994 Brad Mehldau estis membro en la ensemblo de la koncertvojaĝo tra Eŭropo de la Joshua Redman Quartet: Mehldau, Joshua Redman, Christian McBride kaj Brian Blade. Ĉar tiu ĉi vojaĝo lin unuafoje prezentis al internacia publiko, oni rajtas nepre diri, ke lia kariero komencis per tiu. En la sekva jaro 1995 li fondis la Triopon Brad Mehldau kune kun Larry Grenadier (b) kaj Jorge Rossy (dr), kies unua albumon "Introducing Brad Mehldau" jam samjare rikoltis multan laŭdon.

La ĉefaj influoj en la muziko de Mehldau venas de Franz Schubert same kiel de Oscar Peterson kaj Keith Jarrett – sed ankaŭ de Miles Davis kaj John Coltrane. Lia maniero de pianludon oni ofte komparas kun tiu de Bill Evans, eĉ se estas – ankaŭ laŭ propraj eldiroj de Mehldau; komparu la akompantekston pri "The Art of the Trio IV" - esencaj diferencoj en la muzika konceptado. Mehldau enigas en sian repertuaron krom propraj komponaĵoj kaj ĵazajn normkantojn ankaŭ unuavide muzikon for de ĵazo, ekz. tiun de la alternativa bando Radiohead aŭ de popolkantisto Nick Drake same kiel de la Beatles.

Mehldau, kies germanemo kaj intereso pri germana kulturo trabrilas la nomojn de multaj propraj komponaĵoj, ("Sehnsucht", "Zauberberg" ktp.) estas taksebla kiel unu el la plej gravaj ĵazpianistoj de la lastaj jardekoj. Krom la elegia baza sinteno de lia muzikado aparte lin karakterizas lia kapablo de du-mana kontrapunkta improvizado kun sendepende kondukataj voĉoj. Ofte laŭdata li estas pro tio, ke li popmuzikajn kantojn kiel "Paranoid Android" de Radiohead transigis en la ĵazlingvaĵon. "Fakte ŝajnas estis ekzemplo, kiu lernigas", diras verkisto kaj muzikrecenzisto Robert Fischer, por kiu Brad Mehldau apartenas al la plej popularaj pianistoj de la lastaj jaroj.Komp. Robert Fischer: Anything goes. En: All that Jazz. Die Geschichte einer Musik. Reclam Verlag, Stutgarto. 3-a pliampleksigita kaj aktualigita eldono de 2007, p. 426

Brad Mehldau patras al tri gefiloj kaj loĝas egale en Novjorko kaj proksime de Amsterdamo.

 Albumoj kun bandestro aŭ soloisto Mehldau 
 Introducing Brad Mehldau (1995)
 The Art of the Trio (1996)
 Marian McPartland's Piano Jazz (1996)
 The Art of the Trio II - Live At The Village Vanguard (1997)
 The Art of the Trio III - Songs (1998)
 Elegiac Cycle (1999)
 The Art of the Trio IV - Back At The Vanguard (1999)
 Places (2000)
 The Art of the Trio V - Progression (2000)
 Largo (2001)
 Anything Goes (2002)
 Live in Tokyo (2004)
 Live in Tokyo (2005)
 Day is Done, triopo (2005)
 House on Hill, triopo (2006)
 Love Sublime, kantoj (kantociklo komponita de Mehldau. Piano: B.Mehldau, kantado: R.Fleming, 2006)
 Brad Mehldau Trio - Live (2008): koncertregistraĵo el Village Vanguard (registraĵo el 10/2006)
 Highway Rider (2010) (propra komponaĵo por triopo, saksofono kaj ĉambrorkestro)
 Nonesuch (2025)

 Albumoj kun vicbandestro Mehldau 
 New York-Barcelona Crossing Volume 1 (1993) Mehldau, Rossy, Rossy, Sambeat
 New York-Barcelona Crossing Volume 2 (1993) Mehldau, Rossy, Rossy, Sambeat
 When I Fall In Love (1993) Mehldau & Rossy Trio
 Consenting Adults (1994) Mehldau, Turner, Bernstein, Grenadier, Parker
 Alone Together (1997) Mehldau, Haden, Konitz
 Close Enough For Love (1999) Fleurine
 Friendship (2003) Mehldau, Sambeat, Rosenwinkel
 Don't Explain (2004) Mehldau, Joel Frahm
 Metheny, Mehldau (2006) Mehldau, Metheny, Grenadier, Ballard
 Quartet (2007) Mehldau, Metheny, Grenadier, Ballard
 Modern Music (2011), Kevin Hays

 Filmmuzikoj 
 1997: Midnight In The Garden of Good and Evil
 1999: Eyes Wide Shut
 2000: Space Cowboys
 2000: The Million Dollar Hotel
 2001: Ma femme est une actrice
 2004: Ils se marièrent et eurent beaucoup d'enfants

 Eksteraj ligiloj 

 Hejmpaĝo de Brad Mehldau 
 Portreto de Brad Mehldau

 Referencoj 

Kategorio:Ĵazpianistoj
Kategorio:Usonaj muzikistoj